El Ple aprova una moció sobre la cerca de finançament i l’avançament d'actuacions de la segona fase del projecte del Pantalà
30 de maig 2022

![](/media/jwkhuohz/c_minipantalan.jpg?width=850&height=566.9886363636364)

![](/media/f2vgfpoi/c_manuelgonzález.jpg?width=400&height=267&mode=max)

Dijous passat, el Ple Municipal de l'Ajuntament de Sagunt, en sessió ordinària, va aprovar per unanimitat una moció sobre la cerca de finançament i l’avançament d'actuacions de la segona fase del projecte del Pantalà per part de l'Autoritat Portuària de València (APV). Esta proposta la va dur a terme el grup Iniciativa Porteña, i va ser defensada pel seu portaveu, Manuel González.

Segons la moció, els antecedents del projecte de renovació del Pantalà es remunten a l'any 2020, en què es van traçar les línies d'actuació per a la recuperació d'este espai. Entre els motius que s'expliquen en el text argumentatiu, al setembre del 2021 va quedar tancada la primera fase d'este projecte, que, després de passar pel Consell de Ports de l'Estat, ha sigut licitada amb un pressupost de 5.700.000 €.

En el text s'afirma que a causa del cost d'esta primera fase, l'Autoritat Portuària de València utilitzarà el pressupost assumit en el conveni subscrit amb l'Ajuntament de Sagunt, encara que es preveu el perill que es puguen produir nous retards en l'agenda per a la part del pantalà que s'ha de rehabilitar en la segona fase. La situació actual d'esta segona fase és de paralització, quedant pendents: La Declaració d'Impacte Ambiental (DIA), la dotació de pressupost per a l'execució del projecte, la redacció del projecte d'execució, la licitació del projecte i l'execució de les obres.

En l'última reunió mantinguda amb l’APV, contínua la moció «**van indicar que la data prevista per a les obres en la mar era per a l'any 2024, però si no comencem a preparar el terreny, difícilment veurem que eixe objectiu es puga complir**».

Per estos motius s'ha aprovat, en primer lloc, l'acord perquè l'Ajuntament de Sagunt inste l’APV a l'inici de la tramitació de la DIA necessària per a realitzar la segona fase de les obres del projecte de remodelació del pantalà. Així mateix, també que dins del consell de l’APV es debata la manera de finançar esta segona fase, per si és necessària una modificació en el conveni subscrit entre l’Ajuntament de Sagunt i l’APV.

Un altre dels acords aprovats és instar el Govern d'Espanya que incloga en el projecte de pressupostos del 2023, la partida necessària per a l'execució de les obres de la segona fase del Pantalà.

Finalment, el mateix portaveu d'IP va afegir una esmena per a aprovar un quart punt que, en el cas que les obres de la primera fase del Pantalà tinga un valor inferior al cost estipulat en la licitació, es traslladarà a l’APV la petició que eixe sobrant siga dedicat als futurs projectes de la segona fase del Pantalà o a la integració del port en la ciutat.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-una-mocio-sobre-la-cerca-de-financament-i-l-avancament-d-actuacions-de-la-segona-fase-del-projecte-del-pantala/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-una-mocio-sobre-la-cerca-de-financament-i-l-avancament-d-actuacions-de-la-segona-fase-del-projecte-del-pantala/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-una-mocio-sobre-la-cerca-de-financament-i-l-avancament-d-actuacions-de-la-segona-fase-del-projecte-del-pantala/ "Linked In")
*   [](mailto:?body=https://aytosagunto.es/va/actualitat/el-ple-aprova-una-mocio-sobre-la-cerca-de-financament-i-l-avancament-d-actuacions-de-la-segona-fase-del-projecte-del-pantala/)